**◼ Nota de premsa◼**

**Viladecavalls acull una nova campanya de donació de sang aquest mes de març**

* **Les reserves de sang estan més baixes del que és habitual en aquestes dates, especialment del grups 0 i A negatius**
* **L’activitat dels hospitals està augmentant a un ritme superior que les donacions de sang**
* **14 dies després d’haver passat la Covid es pot tornar a donar**

**Viladecavalls** acull una nova campanya de donació de sang, **dijous 31 de** **març al Casal Familiar de Viladecavalls**, en horari de **17 a 20,30** hores

Per venir a donar, cal reservar hora a través del web [donarsang.gencat.cat](http://www.donarsang.gencat.cat). La reserva d’hora és orientativa per evitar acumulacions de persones i facilitar la donació.

Qui hagi passat la Covid ha d’esperar 14 dies per poder donar sang. I qui s’hagi vacunat, pot donar sang el mateix dia sempre i quan no tingui efectes secundaris a la vacuna.

**Augment d’activitat**

Durant aquestes últimes setmanes s’ha incrementat l’activitat als hospitals. Tot i que les donacions estan augmentant, no ho fan al mateix ritme que les necessitats dels hospitals.

Avui hi ha sang per a les necessitats dels 5 propers dies. L’ideal serien 8 – 9 dies. Per poder recuperar el nivell de reserves i tornar a una situació de normalitat, ara calen més donacions.

**Calen més donants nous**

Aquests últims dos anys, ha estat molt difícil aconseguir que noves persones comencessin a donar sang per primera vegada. El tancament d’universitats, d’escoles, el teletreball a les empreses i el fet que no hem pogut organitzar jornades festives al voltant de la donació, ha fet que menys persones hagin vingut a donar sang per primera vegada.

Si en un any normal, més de 30.000 persones comencen a donar sang, aquests 2020 i 2021 han estat poc més de la meitat.

**Qui pot donar sang?**

De forma general, pot donar sang qualsevol persona que tingui bona salut i que compleixi les següents condicions bàsiques:

* Tenir entre 18 i 70 anys
* Pesar 50 quilos o més
* En cas de ser dona, no estar embarassada

**Fotos del Banc de Sang:**

[www.flickr.com/photos/bancsang](https://www.flickr.com/photos/bancsang/)

[**bancsang.net**](http://bancsang.net) **-** [**donarsang.gencat.cat**](http://donarsang.gencat.cat) **–** [**twitter.com/donarsang**](http://www.twitter.com/donarsang)